ITEL ประเดิมโรดโชว์หาดใหญ่นักลงทุนสนใจร่วมฟังข้อมูลเพียบ
ITEL ประเดิมโรดโชว์หาดใหญ่ นำเสนอข้อมูลบริษัทเพื่อเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 200 ล้านหุ้น ในตลาดฯ mai นักลงทุนสนใจเข้ารับฟังข้อมูลกันอย่างหนาแน่น
18 ส.ค. 2559


นายณัฐนัย  อนันตรัมพร (ที่ 3 จากขวา) กรรมการผู้จัดการ บริษัท อินเตอร์ลิ้งค์ เทเลคอม จำกัด (มหาชน) หรือ ITEL ผู้ให้บริการโครงข่ายใยแก้วนำแสง ให้บริการติดตั้งโครงข่าย และให้บริการพื้นที่ศูนย์สำรองข้อมูลหรือดาต้าเซ็นเตอร์ (Data Center)  พร้อมด้วยนายสมภพ กีระสุนทรพงษ์ (ที่ 2 จากซ้าย) กรรมการผู้อำนวยการ  บริษัทหลักทรัพย์ ฟินันเซีย ไซรัส จำกัด (มหาชน) ฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน ควงแขนเดินสายโรดโชว์ นำเสนอข้อมูลบริษัทเพื่อเสนอขายหุ้นสามัญเพิ่มทุนให้กับประชาชนเป็นครั้งแรก  (IPO)  จำนวน 200 ล้านหุ้น ในตลาดหลักทรัพย์ เอ็ม เอไอ ซึ่ง ITEL เตรียมเดินสายโรดโชว์ที่กรุงเทพฯ และเชียงใหม่ต่อไปคาดเข้าจดทะเบียนภายในไตรมาส 3 ปีนี้ โดยมีนักลงทุนสนใจเข้ารับฟังข้อมูลกันอย่างเนืองแน่น เมื่อเร็วๆนี้